उहाँका तर्फबाट क्याम्पसलाई उपलब्ध गराउन लागिएको दश रोपानी जग्गा स्थानीय क्षेत्रमा रु एक करोड मूल्य बराबरको छ । जग्गा प्रदान गर्ने घोषणा गरे पनि क्याम्पसको अनुमति पर्खाइमा भएकाले हस्तान्तरण हुन बाँकी छ । ‘असहाय, जेहेन्दार तथा जनजातिका लागि शिक्षा’ नामक संस्थाको अध्यक्षसमेत रहनुभएका शर्माले जिल्लाको ग्रामीण क्षेत्रका जेहेन्दार एवम् कमजोर वर्गका विद्यार्थीलाई छात्रवृत्ति तथा पुरस्कार उपलब्ध गराउँदै आउनु भएको छ ।
